Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 195

11. évfolyam Célok és feladatok A tantárgy áttekinti az emberi együttélés alapelveit, a társadalom intézményeit, a politika, a jog és a gazdaság rendszerének mûködését. Bevezet az etika fogalomkörébe, az ember kilétérõl a jó és a rossz mibenlétérõl, az erényekrõl és a helyes cselekedet alapelveirõl folyó diskurzus évezredes történetébe. Fejlesztési követelmények A társadalmi együttélés szabályainak ismerete, tudatos belátáson alapuló kritikai elsajátítása. A jogérzék, a társadalmi felelõsségtudat elmélyítése, a társadalomelmélet és az etika alapfogalmainak ismerete. Az önálló tájékozódáshoz és a tudatos életvezetéshez szükséges jellemvonások, készségek és ismeretek fejlesztése. Az erkölcsi érzék kimûvelése, az etikai álláspontok megvitatásának képessége, a saját meggyõzõdés kifejezéséhez és a mások meggyõzõdésének megértéséhez és tiszteletéhez szükséges morális és intellektuális képességek fejlesztése. Belépõ tevékenységformák Mindennapos élethelyzetek, döntési szituációk elemzése. Egyéni és csoportos anyaggyûjtés; dokumentum- és irodalomelemzés. Irányított viták, szerepjátékok; feladatok, példák a társadalmi konfliktusok és erkölcsi dilemmák felismerésének és értelmezésének gyakoroltatására. Témakörök Tartalmak Együttéléstan Egyén, csoport, közösség, társadalom, állam. Az együttélési szabályok kialakulása és rendeltetése. Szokás, hagyomány, erkölcs, jog. Jogok és kötelességek a társadalomban. Az emberi alapjogok értelmezése. A társadalmi igazságosság kérdései. Az állam A politikai közösség és intézményei Hatalom, legitimáció Államformák és politikai rendszerek. A demokrácia alapelvei és mûködése. A hatalmi ágak. A politika és a jog intézményrendszere a mai Magyarországon. Gazdasági alapfogalmak Munka és munkamegosztás, szükségletek és érdekek, tulajdon, verseny, érték, haszon, pénz munkavállalás, vállalkozás.. Termelés és fogyasztás. Jólét és életminõség. A társadalom élete Társas kapcsolatok és társadalmi viszonyok. A kultúra fogalma. A szocializáció folyamata. A társadalmi csoportok és rétegek. Szegények és gazdagok A társadalmi helyzet változásai Életmód, életszínvonal. Egység és sokféleség a modern társadalmakban Társadalmi önazonosságunk összetevõi. A helyi társadalom. Nemzet, állam, etnikum. Európa és a nemzetek feletti integráció kérdései. Kisebbségek, diszkriminált csoportok, elõítéletek. A technológiai-gazdasági haladás és a bioszféra válság Növekedés és fejlõdés. A „jólét” ára. A földi élõvilág eltartó képességének korlátai. Pazarló használat, környezetszennyezés, népességrobbanás. A technikai civilizáció hatása a földi ökoszisztémára. A globalizáció politikai, kulturális, gazdasági és természeti következményei. Etika Az emberi természet Az ember fogalma: az eszes lény, a társas lény, az univerzális lény. Autonómia és meghatározottság. Az ember környezete és a nyelv világa. A kultúra normativitása. A hagyomány értelme. A „másik” szerepe az öntudatos én kialakításában. Önazonosság és önmegvalósítás a társas viszonyban. Etikai alapfogalmak A jó és a rossz megkülönböztetése. A szenvedés tapasztalata. A választás szabadsága és az ember felelõssége. Szándék és következmény. Törvény és lelkiismeret. Az etika megalapozása Az ember léthelyzete és felelõssége a keresztény hagyományban. Az etika transzcendens megalapozásának igénye. A világi etika kialakulása. A természetjogi, kötelesség-, haszon-, felelõsség- és konszenzusetikák érvelési módjának alapjai és összefüggése, az erkölcsi gondolkodás történetébõl vett klasszikus példák nyomán. Az erkölcsi cselekedet dimenziói Életcélok, önmegvalósítás. Önbecsülés és mások iránti tisztelet. Az élet tisztelete. Segítség, áldozat, szolidaritás: a személyes kapcsolatok erkölcsi dilemmái. A nemiség és a családi élet erkölcstana. Munkaerkölcs. Etikus fogyasztás. Elkötelezettség, tolerancia, szolidaritás. Hazaszeretet. Törvénytisztelet és polgári engedetlenség. Erkölcs és politika. Gazdaságetikai alapelvek. A jellem és az erények Erkölcsi érzék. Önnevelés. A szeretet forrásai, nemei, erkölcsi jelentõsége. Etikai alapértékek. Az alapvetõ erények klasszikus és modern értelmezései. Korunk erkölcsi kérdései A tudományos-technológiai haladás etikai dilemmái. Globális felelõsségünk. Kötelességek a jövõ nemzedékekkel szemben, az élõvilág rendjének és sokféleségének megõrzésével kapcsolatban. A továbbhaladás feltételei A tanuló ismerje a társadalmi együttélés alapvetõ szabályait és a Magyar Köztársaság intézményrendszerét. Legyen képes a társadalmi konfliktusok és erkölcsi dilemmák felismerésére, értelmezésére és megvitatására. Ismerje az etikai alapfogalmak jelentését. Értse és értelmezze felelõsségét maga és mások sorsáért, a földi élõvilág jövõjéért.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes